Bemærkninger til forslaget

**Almindelige bemærkninger**

**1. Indledning**

1.1 Den overordnede baggrund for forslaget

Anordningen for Grønland af lov om MitID og NemLog-in styrker sikkerheden ved brug af digitale selvbetjeningsløsninger til borgerne. Både MitID og Nemlog-in er underlagt NSIS-standarden som Digitaliseringsstyrelsens i Danmark er ansvarlig for.

Naalakkersuisut finder, at forslaget kan være et tiltag, der kan bidrage til at styrke sikkerheden omkring adgang til interne IT-systemer.

Med forslaget tydeliggøres det, at interne it-systemer hos offentlige myndigheder og offentligretlige organer kan tilsluttes til MitID-løsningen og NemLog-in med henblik på at anvende MitID autentifikation, når medarbejdere og eksterne konsulenter skal have adgang til interne IT-systemer. Dette vil øget sikkerhed omkring adgang til interne IT-systemer, i det MitID-løsningen indeholder en sikker identifikation af hvem det er som logger ind på et internt IT-system.

Offentlige myndigheder og offentligretlige organer kan vælge, at MitID skal anvendes af medarbejderne til at logge ind på interne IT-systemer som et ESDH-system, et lønsystem o.l. Det kan også anvendes til medarbejderne, der glemmer deres password. For at genskabe et nyt password kan MitID-løsningen anvendes til at sikre, at det er den rette medarbejder, der ønsker at genskabe et nyt password. I de nævnte tilfælde vil arbejdsgiveren få en sikker autentifikation af den pågældende medarbejder, der logger sig ind på et interne IT-system.

Eksterne leverandører kan pålægges at skulle anvende et erhvervs MitID, når de skal logge ind på et internt IT-system. Herved sikres arbejdsgiveren igen en entydig identifikation af hvem som logger ind. Anvendelse af MitID og NemLog-in forebygger, at password kan blive afluret af hackere og af andre med onde hensigter.

Forslaget giver også mulighed for, at offentlige myndigheder, offentligretlige organer og juridiske enheder i udbud kan kræve, at eventuelle leverandører fra andre EU/EØS-lande kan blive pålagt at skulle anvende et erhvervs MitID, når de skal have adgang til at supportere et leveret IT-system.

1.2 Hovedlinjerne i lovforberedelsen

Da ændringsforslaget af lov om MitID og NemLog-in var i offentlig høring anmodede Naalakkersuisut om, at ændringsforslaget efterfølgende skulle anordnes for Grønland.

Det var Digitaliseringsstyrelsen i Danmarks vurdering, at der i det oprindelige forslag lovforslag ikke var tydeliggjort, at MitID-løsningen også kunne anvende til at give adgang til interne IT-systemer. Naalakkersuisut er enig i det synspunkt.

Naalakkersuisut finder, at det er nødvendigt, at dette bliver tydeliggjort. Ved at anvende MitID-løsningen får offentlige myndigheder og offentligretlige organer enheder en mulighed for at anvende en digital løsning, der kan beskytte dem imod cyberangreb. Et cyberangreb, der udspringer af, at det har været muligt at aflure en medarbejders password.

**2. Hovedpunkter i forslaget**

a) Gældende ret

Offentlige myndigheder og offentligretlige organer skal i dag anvende MitID og NemLog-in til autentifikation, når borgere tilbydes adgang til digitale selvbetjeningsløsninger.

Andre juridiske enheder kan frivilligt anvende MitID og NemLog-in til autentifikation, når borgere vil have adgang til digitale selvbetjeningsløsninger, som de måtte tilbyde borgerne.

MitID sikre en entydig identifikation af den borger, som anvender den digitale selvbetjeningsløsning. NemLog-in er den tekniske løsning, der kontrollerer, at det anvendte MitID tilhører den borger, som vil anvende en digital selvbetjeningsløsning.

Kombinationen af MitID og NemLog-in er en sikker ramme for behandling af personoplysninger. Ved modtagelsen sikres, at vedkommende som afgiver personoplysninger, faktisk er den som personoplysningerne opgives om. For borgeren, som afgiver personoplysninger, sikres at modtageren ikke forveksler oplysningerne med andre personers oplysninger og at opsætningen sikrer imod et man-in-the-middle angreb, hvor uvedkommendes aflurer det, som måtte blive indtastet på en webside.

**b) forslaget**

Definitionen af digitale selvbetjeningsløsninger omfatter ikke internt anvendte online tjenester. I den sammenhæng er det uklart i, hvilket omfang interne IT-systemer er omfattet af anordningen for Grønland af lov om MitID og NemLog-in.

Forslaget tydeliggør, at offentlige myndigheder og offentligretlige organer har ret til at tilslutte interne IT-systemer til NemLog-in og MitID-løsningen. Offentlige myndigheder og offentligretlige organer kan herefter vælge, om de interne it-systemer skal tilsluttes NemLog-in, eller om autentifikation til de interne it-systemer skal ske på anden vis.

For offentlige myndigheder og offentligretlige organer gælder fortsat, at der er pligt til af anvende MitID-løsningen og NemLog-in på digitale selvbetjeningsløsninger, der er rettet mod offentligheden.

**3. Økonomiske og administrative konsekvenser for det offentlige**

Der er ingen økonomiske og administrative konsekvenser for det offentlige.

Forslaget giver mulighed for at overgå til at sikre at adgange til interne IT-systemer kan ske ved at anvende NemLog-in og MitID-løsningen eller de kan fortsætte med andre sikre autentifikationsmetoder til deres interne IT-systemer.

Anvendelsen af NemLog-in og MitID-løsningen i Offentlige myndigheder eller offentligretlige organer interne IT-systemer kan gennemføres uden udbud heraf.

**4. Økonomiske og administrative konsekvenser for erhvervslivet**

Der er ingen økonomiske og administrative konsekvenser for erhvervslivet.

**5. Konsekvenser for miljø, natur og folkesundhed**

Der er ingen konsekvenser miljø, natur og folkesundhed

**6. Konsekvenser for borgerne**

Der er ingen konsekvenser for borgerne

**7. Andre væsentlige konsekvenser**

Der er ingen andre væsentlige konsekvenser.